*****

ΚΑΝΟΝΙΣΜΟΣ (ΕΟΚ) αριθ. 2639/83 ΤΗΣ ΕΠΙΤΡΟΠΗΣ

της 19ης Σεπτεμβρίου 1983

περί του καθεστώτος εισαγωγής στο Ηνωμένο Βασίλειο ορισμένων κλωστοϋφαντουργικών προϊόντων (κατηγοριών 15 Β και 16) καταγωγής Ταϋλάνδης

Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,

Έχοντας υπόψη:

τη συνθήκη για την ίδρυση της Ευρωπαϊκής Οικονομικής Κοινότητας,

τον κανονισμό (ΕΟΚ) αριθ. 3589/82 του Συμβουλίου της 23ης Δεκεμβρίου 1982 περί του κοινού καθεστώτος εισαγωγών ορισμένων κλωστοϋφαντουργικών προϊόντων καταγωγής τρίτων χωρών (1), και ιδίως το άρθρο 11,

Εκτιμώντας:

ότι στο άρθρο 11 του κανονισμού (ΕΟΚ) αριθ. 3589/82 καθορίζονται οι όροι θεσπίσεως ποσοτικών περιορισμών· ότι οι εισαγωγές στο Ηνωμένο Βασίλειο κλωστοϋφαντουργικών προϊόντων (κατηγοριών 15 Β και 16) καταγωγής Ταϋλάνδης, τα οποία περιλαμβάνονται στο παράρτημα, έχουν υπερβεί το επίπεδο που προβλέπεται στην παράγραφο 3 του εν λόγω άρθρου 11·

ότι, σύμφωνα με τις διατάξεις της παραγράφου 5 του άρθρου 11 του κανονισμού (ΕΟΚ) αριθ. 3589/82, κοινοποιήθηκε στην Ταϋλάνδη, στις 4 και 18 Ιουλίου 1983, αίτηση διαβουλεύσεων·

ότι, εν αναμονή του αποτελέσματος των διαβουλεύσεων αυτών, οι εισαγωγές στο Ηνωμένο Βασίλειο υπήχθησαν σε προσωρινούς ποσοτικούς περιορισμούς με τους κανονισμούς της Επιτροπής (ΕΟΚ) αριθ. 2198/83 (2) και (ΕΟΚ) αριθ. 2101/83 (3)·

ότι σαν αποτέλεσμα αυτών των διαβουλεύσεων συμφωνήθηκε να υπαχθούν τα εν λόγω κλωστοϋφαντουργικά προϊόντα σε ποσοτικούς περιορισμούς για τα έτη 1983 μέχρι και 1986·

ότι, σύμφωνα με τους όρους της παραγράφου 13 του εν λόγω άρθρου 11, η τήρηση των ποσοτικών ορίων εξασφαλίζεται από ένα σύστημα διπλού ελέγχου, σύμφωνα με τις διαδικασίες που καθορίζονται στο παράρτημα VI του κανονισμού (ΕΟΚ) αριθ. 3589/82 ·

ότι τα εν λόγω προϊόντα, τα οποία έχουν εξαχθεί από την Ταϋλάνδη μεταξύ 1ης Ιανουαρίου 1983 και της ημερομηνίας ενάρξεως ισχύος του παρόντος κανονισμού, πρέπει να αφαιρεθούν από τα καθορισθέντα ποσοτικά όρια για το 1983·

ότι τα ποσοτικά αυτά όρια δεν εμποδίζουν την εισαγωγή των προϊόντων που καλύπτονται από τα όρια αυτά και τα οποία απεστάλησαν από την Ταϋλάνδη πριν από την ημερομηνία ενάρξεως ισχύος του παρόντος κανονισμού·

ότι τα μέτρα που προβλέπονται στον παρόντα κανονισμό είναι σύμφωνα με τη γνώμη της Επιτροπής Κλωστοϋφαντουργικών,

ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:

Άρθρο 1

Η εισαγωγή στο Ηνωμένο Βασίλειο των προϊόντων καταγωγής Ταϋλάνδης, των κατηγοριών που περιλαμβάνονται στο παράρτημα, υπόκειται στα προσωρινά ποσοτικά όρια που περιλαμβάνονται στο παράρτημα αυτό, υπό την επιφύλαξη των διατάξεων του άρθρου 2.

Άρθρο 2

1. Η θέση σε ελεύθερη κυκλοφορία των προϊόντων που αναφέρονται στο άρθρο 1, τα οποία απεστάλησαν από την Ταϋλάνδη προς το Ηνωμένο Βασίλειο προ της ημερομηνίας ενάρξεως ισχύος του παρόντος κανονισμού και τα οποία δεν έχουν ακόμη τεθεί σε ελεύθερη κυκλοφορία, πραγματοποιείται με την επιφύλαξη της προσκομίσεως φορτωτικής ή άλλου εγγράφου μεταφοράς που αποδεικνύει ότι η αποστολή έλαβε πράγματι χώρα κατά την εν λόγω περίοδο.

2. Οι εισαγωγές των προϊόντων που αποστέλλονται από την Ταϋλάνδη προς το Ηνωμένο Βασίλειο μετά την έναρξη ισχύος του παρόντος κανονισμού υπόκεινται στο σύστημα του διπλού ελέγχου που προβλέπεται στο παράρτημα VI του κανονισμού (ΕΟΚ) αριθ. 3589/82.

3. Όλες οι ποσότητες των προϊόντων που αποστέλλονται από την Ταϋλάνδη στο Ηνωμένο Βασίλειο από 1ης Ιανουαρίου 1983 και τίθενται σε ελεύθερη κυκλοφορία, αφαιρούνται από το καθορισθέν ποσοτικό όριο. Εντούτοις, το προσωρινό αυτό ποσοτικό όριο δεν εμποδίζει την εισαγωγή των καλυπτόμενων προϊόντων, τα οποία έχουν ήδη αποσταλεί από την Ταϋλάνδη πριν από την ημερομηνία ενάρξεως ισχύος του παρόντος κανονισμού.

Άρθρο 3

Οι κανονισμοί (ΕΟΚ) αριθ. 2198/83 και (ΕΟΚ) αριθ. 2101/83 καταργούνται.

Άρθρο 4

Ο παρών κανονισμός αρχίζει να ισχύει την επόμενη ημέρα από τη δημοσίευσή του στην Επίσημη Εφημερίδα των Ευρωπαϊκών Κοινοτήτων.

Εφαρμόζεται μέχρι τις 31 Δεκεμβρίου 1986.

Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε Κράτος μέλος.

Βρυξέλλες, 19 Σεπτεμβρίου 1983.

Για την Επιτροπή

Wilhelm HAFERKAMP

Αντιπρόεδρος

(1) ΕΕ αριθ. L 374 της 31. 12. 1982, σ. 106.

(2) ΕΕ αριθ. L 211 της 3. 8. 1983, σ. 15.

(3) ΕΕ αριθ. L 204 της 28. 7. 1983, σ. 27.

ΠΑΡΑΡΤΗΜΑ

1.2.3.4.5.6.7.8 // // // // // // // // // Κατη-

γορία

// Κλάση

του Κοινού

Δασμολογίου

// Κώδικας

ΝΙΜΕΧΕ

(1983)

// Περιγραφή εμπορευμάτων

// Τρίτη

χώρα

// Κράτος

μέλος

// Μονάδες // Ποσοτικά

όρια από

1ης Ιανουαρίου μέχρι

31 Δεκεμβρίου // // // // // // // // // 15 Β

// 61.02

Β ΙΙ ε) 1 αα)

ββ)

γγ)

2 αα)

ββ)

γγ)

//

61.02-31, 32, 33, 35, 36, 37, 39, 40 // Εξωτερικά ενδύματα γυναικών, κορασίδων και μικρών παιδίων:

Β. Λοιπά:

Επανωφόρια, αδιάβροχα (συμπεριλαμβανομένων των καπών) και σακκάκια, υφασμένα, δια γυναίκας, κορασίδας και μικρά παιδία, έτερα των ενδυμάτων της κατηγορίας 15 Α, εξ ερίου, βάμβακος ή εκ συνθετικών ή τεχνητών υφαντικών ινών // Ταϋλάνδη // Ηνωμένο

Βασίλειο // 1 000

τεμάχια

// 1983: 205 (1)

1984: 213

1985: 222

1986: 231

// // // // // // // // // 16

// 61.01

Β V γ) 1

2

3

//

61.01-51, 54, 57 // Εξωτερικά ενδύματα ανδρών και παίδων:

Κοστούμια και σύνολα υφασμένα (συμπεριλαμβανομένων των συνόλων τα οποία αποτελούνται από δύο ή τρία τεμάχια και τα οποία παραγγέλλονται, συσκευάζονται, μεταφέρονται και πωλούνται συνήθως μαζί), εξ ερίου, βάμβακος ή εκ συνθετικών ή τεχνητών υφαντικών ινών, εξαιρέσει των ενδυμάτων του σκι // Ταϋλάνδη // Ηνωμένο

Βασίλειο // 1 000

τεμάχια // 1983: 111 (2)

1984: 117

1985: 122

1986: 128

// // // // // // // //

(1) Για το 1983 συμφωνήθηκε έκτακτη συμπληρωματική ποσότητα 39 000 τεμαχίων.

(2) Για το 1983 συμφωνήθηκε έκτακτη συμπληρωματική ποσότητα 30 000 τεμαχίων.